62020TO0613_INF
Διάταξη του Γενικού Δικαστηρίου (έκτο τμήμα) της 5ης Οκτωβρίου 2021 –Junqueras i Vies κατά Κοινοβουλίου
(Υπόθεση T-613/20)
«Προσφυγή ακυρώσεως – Λήψη υπόψη από το Κοινοβούλιο της εκλογής ευρωβουλευτή κατόπιν χηρείας της θέσης άλλου ευρωβουλευτή – Έννομο συμφέρον – Έννοια του “αποδέκτη” μιας απόφασης – Έλλειψη άμεσου επηρεασμού – Απουσία κανονιστικής πράξης γενικού περιεχομένου – Απαράδεκτο»
1.
Προσφυγή ακυρώσεως – Προσφυγή ασκηθείσα από το φυσικό ή νομικό πρόσωπο που είναι ο αποδέκτης της προσβαλλομένης πράξεως – Έννοια του αποδέκτη – Απλή αναφορά του ονόματος του προσώπου στην εν λόγω πράξη – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψεις 26, 28)
2.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Λήψη υπόψη από το Κοινοβούλιο της εκλογής ευρωβουλευτή κατόπιν χηρείας της θέσης άλλου ευρωβουλευτή – Δεν παράγει άμεσα αποτελέσματα επί της νομικής καταστάσεως του προσφεύγοντος – Απουσία άμεσου επηρεασμού – Απαράδεκτο
(Άρθρο 263, εδ. 4, ΣΛΕΕ)
(βλ. σκέψεις 33-35)
3.
Προσφυγή ακυρώσεως – Φυσικά ή νομικά πρόσωπα – Κανονιστικές πράξεις – Πράξεις για την εφαρμογή των οποίων δεν απαιτούνται εκτελεστικά μέτρα και οι οποίες αφορούν άμεσα τον προσφεύγοντα – Προϋποθέσεις σωρευτικού χαρακτήρα – Πράξη που δεν αφορά άμεσα τον προσφεύγοντα – Απαράδεκτο
(Άρθρο 263, εδ. 4, ΣΛΕΕ)
(βλ. σκέψη 63)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει πλέον η έκδοση αποφάσεως επί της αιτήσεως παρεμβάσεως του Βασιλείου της Ισπανίας.
3)
Καταδικάζει τον Oriol Junqueras i Vies στα δικαστικά έξοδα.
4)
Το Βασίλειο της Ισπανίας φέρει τα σχετικά με την αίτηση παρεμβάσεως δικαστικά έξοδά του.